**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 25.03.2019, ora 08.00 – 26.03.2019, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 26.03.2019, ora 07.00**

**RÂURI**

Debitele au fost, în general, staționare, exceptând râurile din bazinele hidrografice: Ialomiţa, Buzău, Rm.Sărat, Putna, cursul Mureşului, cursurile superioare ale Jiului și Oltului, unde au fost în scădere şi râurile din bazinele hidrografice: Vişeu, Iza, Tur, Someşul Mare, Lăpuş şi cursurile superioare ale râurilor: Moldova, Bistriţa şi Prut, unde au fost în creştere datorită efectului combinat al cedării apei din stratul de zăpadă, precipitaţiilor slabe cantitativ înregistrate și propagării.

Debitele se situează, în general, la valori cuprinse între 30-90% din mediile multianuale lunare, mai mari pe râurile din bazinele hidrografice: Vişeu, Iza, Tur, Someșul Mare, Lăpuş, Mureş, Cibin, Prahova, Suceava, Moldova, Bistrița și Buzău, în bazinele superioare ale Jiului, Oltului, Trotușului, Putnei şi pe tot cursul Jiului și mai mici (sub 30% din normalele lunare) pe râurile din bazinele Vedea, Bârlad și pe afluenții Prutului.

Nivelurile pe râuri la stațiile hidrometrice se situează sub **COTELE DE ATENȚIE**.

Debitele vor fi în general staționare, exceptând râurile din bazinele hidrografice: Vișeu, Iza, Tur, Lăpuș, Someșul Mare, Mureș, bazinele superioare ale Moldovei și Bistriței și bazinele mijlocii și inferioare ale Buzăului și Ialomiței, unde vor fi în scădere. Pe cursurile mijlocii și inferioare ale Someșului, Moldovei, Bistriței și pe cursul superior al Prutului, debitele vor fi în creștere prin propagare.

Sunt posibile creșteri de niveluri și debite pe unele râuri mici din centrul, sudul și estul țării și din zonele de munte datorită precipitațiilor prognozate și cedării apei din stratul de zăpadă.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

Debitul la intrarea în ţară (secțiunea Baziaș) în intervalul 25–26.03.2019 a fost în scădere, având valoarea de 6.600 m3/s, sub media multianuală a lunii martie (6.700 m3/s).

În aval de Porțile de Fier debitele au fost în scădere la Gruia și pe sectorul Zimnicea – Vadu Oii și în creștere pe sectoarele Calafat – Tr. Măgurele și Brăila - Tulcea.

Debitul la intrarea în ţară (secțiunea Baziaș) va fi în scădere (6.500 m3/s).

În aval de Porțile de Fier debitele vor fi în scădere pe sectoarele Gruia – Bechet și Giurgiu - Brăila şi relativ staționare pe sectoarele Corabia – Zimnicea și Galați - Tulcea.

**2.** **Situaţia meteorologică în intervalul 25.03.2019, ora 08.00 – 26.03.2019, ora 06.00**

**ÎN ŢARĂ**

Vremea a fost predominant frumoasă și deosebit de caldă pentru această dată, exceptând nordul și extremitatea vestică a țării, unde valorile termice diurne au scăzut față de ziua precedentă și s-au apropiat de cele climatologic specifice perioadei. În cursul zilei au fost înnorări temporare în jumătatea de nord a teritoriului, în timp ce în rest cerul a fost mai mult senin, iar noaptea, nebulozitatea s-a extins în cea mai mare parte a țării. Temporar s-au semnalat precipitații slabe -mixte pe arii restrânse la munte și ploi în Maramureș, local în nordul Transilvaniei și izolat în Banat și nordul Moldovei. Vântul a suflat slab și moderat, cu intensificări, mai ales în timpul zilei în Dobrogea, Banat, Transilvania și în zona montană înaltă. Mai era strat de zăpadă la munte și la ora 20 măsura în platformele stațiilor meteorologice până la 229 cm în Masivul Făgăraș (Bâlea Lac). Temperaturile maxime s-au încadrat între 8 grade la Darabani și 25 de grade la Drobeta Turnu Severin și Calafat, iar la ora 06 se înregistrau -1 grad la Toplița și 11 grade la Calafat. În ultimele ore, pe spații mici s-a semnalat brumă în Moldova.

**OBSERVAȚII -** De ieri dimineață de la ora 06 au fost în vigoare 4 atenționări cod galben pentru fenomene meteorologice periculoase imediate, emise câte 1 de către SRPV Constanța, SRPV Cluj-Napoca, SRPV Sibiu și respectiv SRPV Timișoara.

**LA BUCUREŞTI**

Vremea s-a menținut frumoasă și caldă pentru această dată. Cerul a fost variabil, mai mult senin ziua, iar vântul a suflat slab și moderat. Temperatura maximă a fost de 22 de grade la Afumați și 23 de grade la Filaret și Băneasa, iar la ora 06.00 se înregistrau 7 grade la Filaret și Afumați și 8 grade la Băneasa.

**3. Prognoza meteorologică în intervalul 26.03.2019, ora 08.00 – 27.03.2019, ora 08.00**

**ÎN ŢARĂ**

Vremea se va răci, astfel încât în majoritatea regiunilor valorile termice se vor situa ușor sub mediile multianuale. Temperaturile maxime vor fi cuprinse între 6 și 15 grade, ușor mai ridicate în Oltenia, iar cele minime se vor încadra între -6 grade în estul Transilvaniei și 7 grade în sudul litoralului. Cerul va fi mai mult noros în regiunile sudice, estice și centrale, unde va ploua slab mai ales în cursul zilei, iar în restul teritoriului vor fi înnorări temporare și ploi pe arii mai restrânse. La munte, treptat vor predomina ninsorile, iar spre sfârșitul nopții, în Maramureș, nordul Moldovei și în Transilvania, se vor semnala precipitații slabe, mixte. Vântul va avea intensificări temporare la munte, iar local și la cote mai reduse și în restul țării. La sfârșitul intervalului, pe spații mici, îndeosebi din regiunile intracarpatice, se va produce brumă.

**LA BUCUREŞTI**

Vremea se va răci accentuat, astfel încât temperatura maximă se va situa în jurul a 12 grade, iar cea minimă va fi de 4...5 grade. Cerul va fi mai mult noros și în cursul zilei va ploua slab, iar vântul va sufla moderat, cu unele intensificări..

**4. Buletin nivometeorologic emis pentru perioada 25.03.2019, ora 20.00 – 26.03.2019, ora 20.00:**

**Evoluția vremii în ultimele 24 de ore**:

Vremea a fost mai caldă decât normalul termic al perioadei. Cerul a fost variabil, temporar noros în nordul Apusenilor și Orientalilor unde s-au semnalat local precipitații mixte, ninsori în zonele înalte din Orientali. Vântul a suflat slab și moderat, cu intensificări din sector vestic ce au atins 50-70 km/h în zonele înalte din Carpații Meridionali și Orientali și 70-90 km/h pe creste, temporar spulberând zăpada în Rodnei. Pe arii restrânse în Orientali s-a semnalat ceață. Stratul de zăpadă a scăzut în întreaga zonă monitorizată, cu 1-2 cm în zonele de creastă și cu până la 8-10 cm la altitudini de 1300-1600 m.

**Grosimea stratului de zăpadă în data de 25.03.2019, ora 14.00:**

Carpații Meridionali: 229 cm la Bâlea-Lac, 134 cm Vf. Țarcu, 129 cm la Vf. Omu, 42 cm la Păltiniș, 37 cm la Parâng, 26 cm la Sinaia, 23 cm la Cuntu, petice la Fundata și Predeal.

Carpații Orientali: 97 cm la Vf. Lăcăuți, 96 cm la Vf. Călimani, 62 cm la Bucin, 68 cm la Vf. Ceahlău-Toaca, 30 cm la Iezer - Vf. Pietrosul Rodnei.

Carpații Occidentali: 45 cm la Stâna de Vale, 44 cm la Semenic, 38 cm la Vlădeasa cota 1400 m, 22 cm la Vf. Vlădeasa, 17 cm la Băișoara.

**Evoluţia vremii în intervalul 25.03.2019, ora 20.00 – 26.03.2019, ora 20.00:**

Vremea se va răci accentuat. Cerul va fi noros. Pe arii relativ extinse se vor semnala precipitații mixte, predominant ninsori spre dimineață odată cu răcirea vremii. Mâine va ninge la peste 1500 m iar trecător sub 1300 m se vor semnala și lapovițe sau ploi. Cantitățile de precipitații pot depăși 10 l/mp în centrul și estul Meridionalilor, Bucegi și Curbură. Vântul va sufla slab și moderat, cu intensificări temporare ce vor depăși 50 km/h în zonele de creastă din sector nord-vestic. Local se va semnala ceață.

Peste 1800 m: temperaturi minime: -6 la -3 gr.C; temperaturi maxime: -6 la -2 gr.C

Sub 1800 m: temperaturi minime: -3 la 0 gr.C; temperaturi maxime: -2 la 4 gr.C.

**Stabilitatea şi evoluţia stratului de zăpadă în masivul Făgăraș: risc însemnat**

La peste 1800 m, stratul de zăpadă umezit din partea superioară va îngheța odată cu scăderea accentuată a temperaturii. În profunzime stratul este format în special din granule rotunde și fațetate, cu mai multe cruste de gheață intercalate, iar spre bază predominant din cristale fațetate și de tip cupă. Pe pantele suficient de înclinate se pot declanșa avalanșe de dimensiuni mici și medii, chiar și la supraîncărcări slabe cu un risc mai accentuat în zonele unde există depozite mai însemnate de zăpadă.

Sub 1800 m, stratul s-a topit semnificativ, fiind în general compactat și puternic umezit, dar în zona 1500-1800 m coborârea temperaturilor la valori negative va duce la compactarea stratului. Riscul de declanșare a avalanșelor mici va fi moderat în special pe pantele cu înclinare mare și cu depozite de zăpadă mai însemnate.

**Stabilitatea şi evoluţia stratului de zăpadă în masivul Bucegi: risc însemnat**

La peste 1800 m va ninge moderat iar stratul de zăpadă umezit din partea superioară va îngheța odată cu scăderea accentuată a temperaturii. În profunzime stratul este format în special din granule rotunde și fațetate, cu mai multe cruste de gheață intercalate, iar spre bază predominant din cristale fațetate și de tip cupă. Pe pantele suficient de înclinate se pot declanșa avalanșe de dimensiuni mici și medii, chiar și la supraîncărcări slabe cu un risc mai accentuat în zonele unde există depozite mai însemnate de zăpadă.

Sub 1800 m, stratul s-a topit semnificativ, fiind în general compactat și puternic umezit, dar în zona 1500-1800 m coborârea temperaturilor la valori negative va duce la compactarea stratului. Riscul de declanșare a avalanșelor mici va fi moderat în special pe pantele cu înclinare mare și cu depozite de zăpadă mai însemnate.

**Stabilitatea şi evoluţia stratului de zăpadă în masivele Țarcu-Godeanu și Parâng - Șureanu: risc însemnat**

La peste 1800 m, stratul este format în profunzime în special din granule rotunde și fațetate, cu mai multe cruste de gheață intercalate, iar spre bază predominant din cristale fațetate și de tip cupă. Stratul de zăpadă umezit ce se întâlnește în partea superioară va îngheța odată cu scăderea accentuată a temperaturii. Pe pantele suficient de înclinate se pot declanșa avalanșe de dimensiuni mici și medii, chiar și la supraîncărcări slabe cu un risc mai accentuat în zonele unde există depozite mai însemnate de zăpadă. Sub 1800 m, stratul s-a topit semnificativ, fiind în general compactat și puternic umezit, dar în zona 1500-1800 m coborârea temperaturilor la valori negative va duce la compactarea stratului. Riscul de declanșare a avalanșelor mici va fi moderat în special pe pantele cu înclinare mare și cu depozite de zăpadă mai însemnate.

**Stabilitatea şi evoluţia stratului de zăpadă în Munții Vlădeasa – Muntele Mare: risc moderat**

Stratul de zăpadă este puternic umezit, iar în interior sunt prezente multiple cruste de gheață. Răcirea vremii va cește gradul de compactare. Riscul de declanșare a avalanșelor va fi moderat în special pe pantele cu înclinare mare și cu depozite de zăpadă mai însemnate unde se pot declanşa izolat avalanşe de mici dimensiuni.

**Stabilitatea şi evoluţia stratului de zăpadă în Grupa Nordică a Carpaților Orientali**

**(zona Munților Rodnei) și Grupa Centrală a Carpaților Orientali (zona Munțiilor Călimani – Bistriței - Ceahlău): risc însemnat**

La peste 1800 m, scăderea accentuată a temperaturii va duce la înghețarea stratului de zăpadă umezit din partea superioară. În profunzime stratul este format în special din granule rotunde și fațetate, cu mai multe cruste de gheață intercalate, iar spre bază predominant din cristale fațetate și de tip cupă. Pe pantele suficient de înclinate se pot declanșa avalanșe de dimensiuni mici și medii, chiar și la supraîncărcări slabe cu un risc mai accentuat în zonele unde există depozite mai însemnate de zăpadă. Sub 1800 m, stratul s-a topit semnificativ, fiind în general compactat și puternic umezit, dar în zona 1500-1800 m coborârea temperaturilor la valori negative va duce la compactarea stratului. Riscul de declanșare a avalanșelor mici va fi moderat în special pe pantele cu înclinare mare și cu depozite de zăpadă mai însemnate.



1. ***CALITATEA APELOR***

Administrația Națională Apele Române revine cu informații suplimentare referitor la poluarea accidentală, în data de 24.03.2019, ora 18.00, a apelor canalului Faitalan, la confluență cu râul Bârzava, județul Caraș Severin, menționând că, în urma verificărilor efectuate de către reprezentanții ABA Banat, în zona Berzovia, s-a constatat că SC SIMON PRODCOM SRL a evacuat ape uzate fără a respecta prevederile autorizației de gospodărire a apelor, motiv pentru care a fost aplicată o sancțiune contravențională în valoare de 35.000 lei, conform Legii Apelor nr.107/1996, cu modificările și completările ulterioare.

1. ***CALITATEA MEDIULUI***
2. **În domeniul aerului**

***Comisariatul Județean Galați din cadrul Gărzii Naționale de Mediu*** informează telefonic despre producerea, la data de 25.03.2019, la ora 17.30, unui incendiu care a cuprins cca. 300 mp la un service auto si cca 200 mp la o casa aflata in vecinatate. ISU Galati actioneaza pt. stingere. Nu se cunosc cauzele declanșării incendiului. Vom reveni cu informații splimentare.

1. **În domeniul solului şi vegetaţiei**

***Administrația Rezervației Biosferei Delta Dunării*** informează despre producerea, la 25.03.2019 la ora 10.00 unui incendiu în zona japsei Strâmbele, spre localitatea Mineri, jud Tulcea. Arde stuf și papură. Incendiul este în desfășurare. Vom reveni cu informații suplimentare.

***Administrația Rezervației Biosferei Delta Dunării*** informează despre producerea, la 25.03.2019, la ora 12.00, unui incendiu în zona lacului Gorgonel - partea sudică, spre localitatea Niculițel, jud. Tulcea. Arde stuf și papură. Incendiul este în desfășurare. Vom reveni cu informații suplimentare.

***Administrația Rezervației Biosferei Delta Dunării*** informează despre producerea, la 24.03.2019, la ora 17.00, unui incendiu în zona tampon Grindul Lupilor, în apropierea Canalului 2, jud Tulcea. Incendiul s-a stins de la sine, în aceeași zi, la ora 23.30. Au ars stuf și papură, pe o suprafață de cca 20 ha. Nu s-au observant mortalități la speciile de păsări sălbatice și mamifere.

***Administrația Rezervației Biosferei Delta Dunării*** informează despre producerea, la 24.03.2019, la ora 17.30 unui incendiu in zona pod Cetate Histria, jud Tulcea. Incendiul s-a stins de la sine, în aceeași zi, la ora 23.00. A ars stuf și papură pe o suprafață de cca 10 ha. Nu s-au observant mortalități la speciile de păsări sălbatice și mamifere.

***Direcția Silvică Sibiu*** informează despre producerea, la 22.03.2019, la ora 17.00, unui incendiu care a afectat 5,3 ha litieră într-un fond forestier pe raza OS Dumbrăveni, UP Pășune Biertan, comuna Biertan, județul Sibiu. Incendiul a fost stins la data de 22.03.2019, la ora 18.30, prin intervenția unui silvicultor și a șase cetățeni. Cauza: foc deschis, lăsat nesupravegheat.

***Direcția Silvică Sibiu*** informează despre producerea, la 23.03.2019, la ora 16.00, unui incendiu care a afectat 3 ha litieră într-un fond forestier pe raza OS Dumbrăveni, UP Nou Săsesc, sat Nou Săsesc, județul Sibiu. Incendiul a fost stins la data de 23.03.2019, la ora 17.00, prin intervenția a patru silvicultori și a cinci cetățeni. Cauza: foc deschis, lăsat nesupravegheat.

***Direcția Silvică Sibiu*** informează despre producerea, la 24.03.2019, la ora 18.00, unui incendiu care a afectat 4,2 ha litieră într-un fond forestier pe raza OS Dumbrăveni, UP Biertan, comuna Biertan, județul Sibiu. Incendiul a fost stins la data de 24.03.2019, la ora 19.30, prin intervenția a doi silvicultori și a cinci pompieri. Cauza: foc deschis, lăsat nesupravegheat.

***Direcția Silvică Sibiu*** informează despre producerea, la 24.03.2019, la ora 15.30, unui incendiu care a afectat 6,26 ha litieră într-un fond forestier pe raza OS Dumbrăveni, UP Biertan, comuna Biertan, județul Sibiu. Incendiul a fost stins în data de 24.03.2019, la ora 17.20, prin intervenția a 2 silvicultori și a 3 cetățeni. Cauza: foc deschis, lăsat nesupravegheat.

***Direcția Silvică Sibiu*** informează despre producerea, la 24.03.2019, la ora 15.00, unui incendiu care a afectat 7,77 ha, litieră într-un fond forestier pe raza OS Dumbrăveni, UP Ațel, comuna Ațel/Brăteiu, județul Sibiu. Incendiul a fost stins în data de 24.03.2019, la ora 17.30, prin intervenția a 2 silvicultori și a 10 cetățeni. Cauza: foc deschis, lăsat nesupravegheat.

***Direcția Silvică Sibiu*** informează despre producerea, la 24.03.2019, la ora 16.00, unui incendiu care a afectat 1,2 ha litieră într-un fond forestier pe raza OS Dumbrăveni, UP Dumbrăveni, comuna Hoghilag, județul Sibiu. Incendiul a fost stins la data de 24.03.2019, la ora 17.00, prin intervenția a trei silvicultori și a patru cetățeni. Cauza: foc deschis, lăsat nesupravegheat.

***Direcția Silvică Hunedoara*** informează despre producerea, la 24.03.2019, la ora 09.00, unui incendiu care a afectat 5 ha litieră într-un fond forestier pe raza OS Brad, com Bucureșci, jud Hunedoara. Incendiul a fost stins la data de 25.03.2019, la ora 01.00, prin intervenția a nouă silvicultori, opt pompieri și a patru cetățeni. Cauza: foc deschis, lăsat nesupravegheat.

***Direcția Silvică Hunedoara*** informează despre producerea, la 24.03.2019, la ora 14.00, unui incendiu care a afectat 1,5 ha litieră într-un fond forestier pe raza OS Stejarul, com Pietroasa, jud Timiș. Incendiul a fost stins la data de 24.03.2019, la ora 18.30, prin intervenția a patru silvicultori, patru pompieri și a 15 cetățeni. Nu se cunosc cauzele declanșării incendiului.

***Direcția Silvică Caraș Severin*** informează despre producerea, la 23.03.2019, la ora 16.30, unui incendiu care a afectat 3,5 ha litieră într-un fond forestier pe raza OS Sasca Montană, com Șopotu Nou, jud Caraș Severin. Incendiul a fost stins la data de 23.03.2019, la ora 20.30, prin intervenția a 28 de silvicultori. Cauza: foc deschis din pășune/teren agricol învecinat.

***Direcția Silvică Caraș Severin*** informează despre producerea, la 24.03.2019, la ora 11.30, unui incendiu care a afectat 25 ha litieră într-un fond forestier pe raza OS Sasca Montană, com Șopotu Nou, jud Caraș Severin. Incendiul a fost stins în data de 25.03.2019, la ora 02.00, prin intervenția a 15 silvicultori și patru pompieri. Cauza: foc deschis din pășune/teren agricol învecinat.

***Direcția Silvică Caraș Severin*** informează despre producerea, la 24.03.2019, la ora 17.00, unui incendiu care a afectat 1,5 ha litieră într-un fond forestier pe raza OS Anina, orașul Anina, jud Caraș Severin. Incendiul a fost stins în data de 24.03.2019, la ora 19.00, prin intervenția a șapte silvicultori și patru cetățeni. Cauza: foc deschis din pășune/teren agricol învecinat.

***Direcția Silvică Mehedinți*** informează despre producerea, la 24.03.2019, la ora 12.00, unui incendiu care a afectat 6,5 ha litieră într-un fond forestier pe raza OS Orșova, com Șvinița, jud Mehedinți. Incendiul a fost stins la data de 24.03.2019, la ora 19.00, prin intervenția a trei silvicultori, patru pompieri și 15 cetățeni. Cauza: foc deschis din pășune/teren agricol învecinat.

***Direcția Silvică Mehedinți*** informează despre producerea, la 24.03.2019, la ora 16.30, unui incendiu care a afectat 7 ha litieră într-un fond forestier pe raza OS Corcova, com Corcova, jud Mehedinți. Incendiul a fost stins la data de 24.03.2019, la ora 19.30, prin intervenția a un silvicultor, patru pompieri și 15 cetățeni. Cauza: foc deschis din pășune/teren agricol învecinat.

***Direcția Silvică Mehedinți*** informează despre producerea, la 24.03.2019, la ora 13.00, unui incendiu care a afectat 8 ha litieră într-un fond forestier pe raza OS Corcova, com Corcova, jud Mehedinți. Incendiul a fost stins la data de 23.03.2019, la ora 16.30, prin intervenția unui silvicultor, a trei pompieri și șapte cetățeni. Cauza: foc deschis din pășune/teren agricol învecinat.

***Direcția Silvică Mehedinți*** informează despre producerea, la 24.03.2019, la ora 16.00, unui incendiu care a afectat 0,3 ha litieră într-un fond forestier pe raza OS Strehaia, com Grozești, jud Mehedinți. Incendiul a fost stins la data de 24.03.2019, la ora 17.00, prin intervenția unui silvicultor și a 10 cetățeni. Cauza: foc deschis din pășune/teren agricol învecinat.

***Direcția Silvică Mehedinți*** informează despre producerea, la 23.03.2019, la ora 18.00, unui incendiu care a afectat 3 ha litieră într-un fond forestier pe raza OS Corcova, com Sisești, jud Mehedinți. Incendiul a fost stins la data de 23.03.2019, la ora 19.00, prin intervenția a 1 silvicultor și 1 cetățean. Cauza: foc deschis din pășune/teren agricol învecinat.

***Garda Forestieră Suceava*** informează despre producerea, la 24.03.2019, la ora 14.00, unui incendiu care a afectat 6,5 ha litieră într-un fond forestier pe raza OS Tg. Ocna, com Dofteana, jud Bacău. Incendiul a fost stins la data de 24.03.2019, la ora 23.00, prin intervenția a 11 silvicultori și 10 pompieri. Nu se cunosc cauzele declanșării incendiului.

***Garda Forestieră Suceava*** informează despre producerea, la 23.03.2019, la ora 16.05, unui incendiu care a afectat 0,5 ha litieră într-un fond forestier pe raza OS Livezi, com Bârsănești, jud Bacău. Incendiul a fost stins în data de 23.03.2019, la ora 19.00, prin intervenția a nouă silvicultori, nouă pompieri și a unui cetățean. Cauza: incendierea voluntară a vegetației limitrofe.

***Direcția Silvică Alba*** informează despre producerea, la 25.03.2019, la ora 15.00, unui incendiu care a afectat 3 ha litieră într-un fond forestier pe raza OS Blaj, jud Alba. Incendiul a fost stins în data de 25.03.2019, la ora 15.55, prin intervenția a patru silvicultori și doi polițiști. Cauza: foc deschis din pășune/teren agricol învecinat

***Direcția Silvică Prahova*** informează despre producerea, la 22.03.2019, la ora 16.30, unui incendiu care a afectat 50 ha litieră într-un fond forestier pe raza OS Văleni, com Podenii Noi, jud Prahova. Incendiul a fost stins în data de 22.03.2019, la ora 24.00, prin intervenția a cinci silvicultori, doi pompieri și opt cetățeni. Cauza: foc deschis din pășune/teren agricol învecinat.

***Direcția Silvică Aregeș*** informează despre producerea, la 23.03.2019, la ora 18.20, unui incendiu care a afectat 0,3 ha litieră într-un fond forestier pe raza OS Cotmeana, com Drăganu, jud Argeș. Incendiul a fost stins la data de 23.03.2019, la ora 19.30, prin intervenția a doi silvicultori, opt pompieri, doi polițiști și 15 cetățeni. Cauza: foc deschis din pășune/teren agricol învecinat.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE